Source: http://muhaz.org/cooperarea-n-materie-de-reglementare-cu-privire-la-reglementar.html
Timestamp: 2018-12-10 00:17:13+00:00
Document Index: 26331187

Matched Legal Cases: ['articolul 8', 'articolul 8', 'articolul 8', 'articolul 8', 'articolul 8', 'articolul 8', 'articolul 8', 'articolul 8', 'articolul 1', 'articolul 8', 'articolul 8', 'articolul 54']

ANEXA 8-A
1. Părțile cooperează la nivel bilateral și în cadrul organismelor internaționale în scopul de a consolida în continuare stabilitatea financiară mondială, echitatea și eficiența piețelor și protecția investitorilor, a deponenților, a titularilor de polițe sau a persoanelor față de care un prestator de servicii financiare are o obligație fiduciară (denumită în continuare în prezenta anexă „cooperare în materie de reglementare”).
2. În cadrul cooperării lor în materie de reglementare, părțile se bazează pe principiile și standardele prudențiale convenite la nivel multilateral și respectă principiile stabilite la punctele 5-12, astfel cum au fost puse în aplicare în cadrul prevăzut la punctele 19-21.
Domeniul de aplicare al cooperării în materie de reglementare
3. Cooperarea în materie de reglementare acoperă întregul domeniu al serviciilor financiare, care include, de asemenea, cadrele contabile și de audit, cu excepția cazului în care părțile convin altfel.
4. Prezenta anexă nu aduce atingere distribuției și exercitării competențelor autorităților de reglementare și de supraveghere ale părților. Părțile recunosc faptul că această cooperare în materie de reglementare ar trebui să ia în considerare în mod corespunzător diferențele în ceea ce privește structurile pieței și modelele de afaceri care pot exista între părți în domeniul serviciilor financiare.
Principiile cooperării în materie de reglementare
5. Fiecare parte depune toate eforturile pentru a asigura introducerea și aplicarea pe teritoriul său a standardelor convenite la nivel internațional privind reglementarea și supravegherea în domeniul serviciilor financiare. Aceste standarde convenite la nivel internațional sunt, printre altele, standardele și principiile emise de Comitetul de la Basel pentru supraveghere bancară, de Asociația internațională a organismelor de supraveghere a asigurărilor, de Organizația Internațională a Comisiilor de Valori Mobiliare și de Consiliul pentru Stabilitate Financiară.
6. Părțile depun toate eforturile pentru a obține compatibilitatea reciprocă a cadrelor lor respective de reglementare și de supraveghere a serviciilor financiare într-un mod care să sprijine obiectivele menționate la punctele 1 și 2.
7. Fără a aduce atingere propriilor sale procese legislative, fiecare parte depune toate eforturile pentru a oferi celeilalte părți posibilitatea de a fi informată într-un stadiu incipient și de a formula observații cu privire la inițiativele sale de reglementare planificate în domeniul serviciilor financiare, care ar putea fi relevante pentru cealaltă parte.
8. Ori de câte ori este posibil, fiecare parte se poate baza pe normele și pe sistemele de supraveghere ale celeilalte părți. Dispozițiile de mai sus nu aduc atingere dreptului fiecărei părți de a evalua cadrul de reglementare și de supraveghere al celeilalte părți, pe baza propriilor sale norme, în special a criteriilor de fiabilitate, pentru a stabili fiabilitatea acestuia. În scopul respectivei evaluări, o parte nu poate solicita ca normele și supravegherea celeilalte părți să fie identice cu ale sale, ci își bazează evaluarea pe rezultatele în materie de reglementare.
9. Părțile se informează reciproc cu privire la modul în care asigură supravegherea și aplicarea efectivă a normelor de punere în aplicare a standardelor convenite la nivel internațional sau a oricăror alte norme, în special în domeniile în care una dintre părți se bazează pe cadrul de reglementare și de supraveghere al celeilalte părți.
10. În procesul de formulare a inițiativelor sale de reglementare planificate în domeniul serviciilor financiare, fiecare parte ține cont în mod corespunzător de efectele inițiativelor respective asupra operatorilor de pe piață și asupra jurisdicției celeilalte părți.
11. Fiecare parte examinează orice măsură pe care cealaltă parte i-a comunicat-o prin intermediul unei cereri scrise specifice și care poate avea un impact asupra capacității operatorilor de pe piață de a furniza servicii financiare pe teritoriile părților, cu scopul de a face, în măsura posibilului, respectiva măsură reciproc compatibilă.
12. Fiecare parte poate, în orice moment, să revoce decizia sa de a se baza pe cadrul de reglementare și de supraveghere al celeilalte părți și să revină la aplicarea și la asigurarea respectării propriilor norme dacă normele și supravegherea celeilalte părți nu mai furnizează un rezultat echivalent, dacă cealaltă parte nu reușește să asigure respectarea normelor sale în mod eficace sau dacă cealaltă parte nu cooperează în mod suficient în ceea ce privește supravegherea instituțiilor financiare. Părțile se consultă în mod corespunzător înainte de a reveni la aplicarea și la asigurarea respectării normelor proprii.
Forumul comun de reglementare financiară Uniunea Europeană-Japonia
13. La data intrării în vigoare a prezentului acord, părțile stabilesc un forum comun de reglementare financiară Uniunea Europeană-Japonia (denumit în continuare în prezenta anexă „forumul”).
14. Forumul este responsabil cu coordonarea activităților de cooperare în materie de reglementare între părți. În special, forumul evaluează progresele realizate și efectuează o planificare în perspectivă a cooperării în materie de reglementare. Forumul respectă principiile cooperării în materie de reglementare prevăzute la punctele 5-12, astfel cum au fost puse în aplicare în cadrul prevăzut la punctele 19-21.
15. Forumul este alcătuit din reprezentanți ai Comisiei Europene și ai Guvernului Japoniei, inclusiv ai Agenției pentru servicii financiare (Financial Services Agency), responsabili la nivel tehnic pentru aspectele legate de reglementarea serviciilor financiare. Fără a aduce atingere dreptului fiecărei părți de a decide cu privire la componența reprezentării sale în cadrul forumului, fiecare parte poate solicita celeilalte părți să invite reprezentanți ai altor autorități de reglementare sau de supraveghere financiară pe teritoriul celeilalte părți, cu scopul de a contribui la discuțiile și la activitatea pregătitoare din cadrul forumului în chestiuni legate de activitatea respectivelor autorități de reglementare sau de supraveghere financiară. Cealaltă parte ar trebui să ia în considerare cererea respectivă într-o manieră pozitivă.
16. Reuniunile forumului vor fi coprezidate de către înalți funcționari ai Comisiei Europene și ai Agenției pentru servicii financiare din Japonia.
17. Fiecare parte desemnează un punct de contact în cadrul forumului pentru a facilita cooperarea în materie de reglementare. Forumul poate institui grupuri de lucru de experți pentru examinarea unor chestiuni specifice.
18. Reuniunile forumului se organizează alternativ la Tokyo, în Japonia și la Bruxelles, în Belgia, cel puțin o dată pe an și ori de câte ori membrii forumului consideră că este necesar.
Cadrul pentru cooperarea în materie de reglementare
19. Forumul elaborează și aplică un cadru pentru cooperarea în materie de reglementare, în vederea punerii în aplicare a principiilor stabilite la punctele 5-12.
20. Cadrul pentru cooperarea în materie de reglementare include:
(a) un mecanism pentru informarea și consultarea celeilalte părți, în forme adecvate, cu privire la inițiativele de reglementare planificate, fără a aduce atingere procedurilor legislative și administrative ale fiecărei părți;
(b) orientări privind recurgerea de către fiecare parte la cadrul de reglementare și de supraveghere al celeilalte părți, adaptate, în măsura posibilului, la fiecare domeniu specific al reglementării financiare;
(c) o procedură pentru examinarea oricărei măsuri la care se face trimitere la punctul 11 și care a fost comunicată unei părți prin intermediul unei cereri specifice a celeilalte părți;
(d) orientări privind guvernanța forumului;
(e) un proces de mediere tehnică în conformitate cu punctele 22-26; și
(f) în cazul în care se convine astfel, orice alte măsuri de consolidare a cooperării în materie de reglementare.
21. Cadrul de cooperare în materie de reglementare poate prevedea, de asemenea, măsuri specifice pentru facilitarea cooperării în materie de supraveghere și de asigurare a respectării normelor la nivel transfrontalier.
Medierea tehnică
22. Dispozițiile prezentei anexe nu fac obiectul procedurii de soluționare a litigiilor la care se face trimitere în capitolul 21.
23. Fără a aduce atingere punctului 22, fiecare parte poate solicita în scris celeilalte părți să inițieze o procedură de mediere tehnică cu privire la principiile cooperării în materie de reglementare stabilite la punctele 5-12. Procedura de mediere tehnică poate fi inițiată numai după ce părțile convin asupra utilizării sale într-o situație specifică.
24. După obținerea acordului părților privind inițierea procedurii menționate la punctul 23, forumul stabilește un grup de lucru pentru medierea tehnică. Acest grup de lucru este compus din reprezentanți ai fiecărei părți și este prezidat de un mediator numit de forum, care trebuie să fie independent de ambele părți și să dispună de competențe relevante.
25. Președintele numit în conformitate cu punctul 24 prezintă copreședinților forumului un raport conținând rezultatele medierii tehnice.
26. Părțile acționează cu bună credință în orice încercare de a soluționa orice litigii care decurg din prezenta anexă.
ANEXA 8-B
LISTE PENTRU CAPITOLUL 8
REZERVE ÎN CEEA CE PRIVEȘTE MĂSURILE EXISTENTE
Lista Uniunii Europene
1. Lista Uniunii Europene stabilește, în conformitate cu articolele 8.12 și 8.18, rezervele formulate de Uniunea Europeană cu privire la măsurile existente care nu sunt conforme cu obligațiile impuse prin:
(a) articolul 8.7 sau articolul 8.15;
(b) articolul 8.8 sau articolul 8.16;
(c) articolul 8.9 sau articolul 8.17;
(d) articolul 8.10; sau
(e) articolul 8.11.
(a) „sectorul” se referă la sectorul general în care este adoptată rezerva;
(b) „subsectorul” se referă la sectorul specific în care este adoptată rezerva;
(c) „clasificarea sectorului de activitate” se referă, după caz, la activitatea vizată de rezervă, definită conform CPC, ISIC Rev 3.1 sau conform oricărei alte descrieri prevăzute în mod expres în rezerva respectivă;
(d) „tipul de rezervă” specifică obligația menționată la punctul 1 pentru care a fost adoptată o rezervă;
(e) „nivelul de guvernare” indică nivelul de guvernare care menține măsura pentru care a fost adoptată o rezervă;
(f) „măsurile” identifică dispozițiile legislative sau alte măsuri menționate, după caz, la elementul „descriere”, pentru care se adoptă rezerva. O „măsură” menționată la elementul „măsuri”:
(iii) include orice legi sau alte măsuri care pun în aplicare o directivă la nivelul statelor membre; și
(g) „descrierea” include aspectele neconforme ale măsurii existente pentru care este adoptată rezerva. Aceasta include și angajamente de liberalizare.
4. În interpretarea unei rezerve, sunt luate în considerare toate elementele rezervei. O rezervă este interpretată din punctul de vedere al obligațiilor relevante din secțiunile față de care este adoptată rezerva. În măsura în care:
(a) elementul „măsuri” este definit printr-un angajament de liberalizare inclus la elementul „descriere”, elementul „măsuri” astfel definit prevalează asupra tuturor celorlalte elemente; și
(b) elementul „măsuri” nu este astfel definit, acesta prevalează asupra celorlalte elemente, cu excepția cazului în care o discrepanță între elementul „măsuri” și celelalte elemente luate în ansamblu este substanțială și semnificativă într-o asemenea măsură încât este nerezonabil să se concluzioneze că elementul „măsuri” prevalează, caz în care celelalte elemente prevalează în limita discrepanței respective.
5. În sensul listei Uniunii Europene, „ISIC Rev 3.1” înseamnă Clasificarea internațională standard, pe industrie, a tuturor activităților economice, astfel cum este stabilită de Oficiul Statistic al Organizației Națiunilor Unite, Statistical Papers, seria M, nr. 4, ISIC Rev. 3.1, 2002.
6. O rezervă adoptată la nivelul Uniunii Europene se aplică unei măsuri a Uniunii Europene, unei măsuri a unui stat membru al Uniunii Europene la nivel central sau unei măsuri a unui guvern dintr-un stat membru al Uniunii Europene, cu excepția cazului în care rezerva exclude un stat membru al Uniunii Europene. O rezervă adoptată de un stat membru al Uniunii Europene se aplică unei măsuri a unui guvern la nivel central, regional sau local în statul membru respectiv. În scopul rezervelor Belgiei, nivelul de guvernare central cuprinde guvernul federal și guvernele regiunilor și comunităților, întrucât fiecare dintre acestea are puteri legislative echipolente. În sensul rezervelor Uniunii Europene și ale statelor sale membre, un nivel de guvernare regional în Finlanda înseamnă Insulele Åland.
7. Lista se aplică numai teritoriilor Uniunii Europene în conformitate cu articolul 1.3 alineatul 1 litera (a) și este relevantă doar în contextul relațiilor comerciale dintre Uniunea Europeană și statele sale membre cu Japonia. Ea nu aduce atingere drepturilor și obligațiilor statelor membre în conformitate cu legislația Uniunii Europene.
8. Lista de rezerve de mai jos nu include măsuri cu privire la cerințele și procedurile de calificare, la standardele tehnice și la cerințele și procedurile de autorizare în cazul în care acestea nu reprezintă o limitare a accesului pe piață sau a tratamentului național în sensul articolelor 8.7, 8.8, 8.15 și 8.16. Măsurile de acest tip (de exemplu, obligativitatea obținerii unei autorizații, obligațiile de servicii universale, obligativitatea recunoașterii calificărilor în sectoarele reglementate, obligativitatea promovării unor examene, inclusiv examene de limbă, precum și orice cerințe nediscriminatorii conform cărora anumite activități nu se pot desfășura în zone protejate), chiar dacă nu sunt enumerate, se aplică în orice caz.
9. Pentru mai multă certitudine, în cazul Uniunii Europene, obligația de a acorda tratamentul național nu implică cerința de a extinde la persoanele fizice sau juridice din Japonia tratamentul acordat într-un stat membru, în temeiul TFUE sau al oricăror măsuri adoptate în temeiul acestui tratat, inclusiv în ceea ce privește punerea lor în aplicare în statele membre, pentru:
(i) persoanele fizice sau rezidenții unui stat membru; sau
(ii) persoanele juridice constituite sau organizate în temeiul legislației unui alt stat membru sau a Uniunii Europene și care își au sediul social, administrația centrală sau locul principal de desfășurare a activității într-un stat membru.
Un astfel de tratament național este acordat persoanelor juridice constituite sau organizate în temeiul legislației unui stat membru sau a Uniunii Europene și care își au sediul social, administrația centrală sau locul principal de desfășurare a activității într-un stat membru, inclusiv celor care sunt deținute sau controlate de persoane fizice sau juridice din Japonia.
10. Pentru mai multă certitudine, măsurile nediscriminatorii nu constituie o limitare a accesului pe piață, în sensul articolelor 8.7 și 8.15, pentru:
(a) o măsură care impune separarea proprietății asupra infrastructurii de proprietatea asupra produselor sau serviciilor furnizate prin intermediul infrastructurii respective, pentru a asigura o concurență loială, de exemplu, în domeniul energiei, al transporturilor și al telecomunicațiilor;
(b) o măsură care restricționează concentrarea proprietății pentru a asigura o concurență loială;
(c) o măsură care vizează să asigure conservarea și protejarea resurselor naturale și a mediului, inclusiv o limitare a disponibilității, a numărului și a domeniului de aplicare a concesiilor acordate, precum și impunerea unui moratoriu sau a unei interdicții;
(d) o măsură care să limiteze numărul autorizațiilor acordate pe fondul constrângerilor tehnice sau fizice, de exemplu, spectrele și frecvențele de telecomunicații; sau
(e) o măsură care impune ca un anumit procent din acționarii, proprietarii, asociații sau directorii unei întreprinderi să fie calificați sau să practice o anumită profesie, cum ar fi avocați sau contabili.
11. Măsurile care afectează activitățile de cabotaj în serviciile de transport maritim nu sunt menționate în prezenta listă, deoarece ele sunt excluse din domeniul de aplicare al capitolului 8 secțiunea B, în conformitate cu articolul 8.6 alineatul 2 litera (a), și al capitolului 8 secțiunea C, în conformitate cu articolul 8.14 alineatul 2 litera (a).
12. În lista rezervelor de mai jos sunt utilizate următoarele abrevieri:
UE Uniunea Europeană, incluzând toate statele sale membre
Lista rezervelor:
Rezerva nr. 1 – Toate sectoarele
Rezerva nr. 2 – Servicii profesionale (toate profesiile, cu excepția celor din sectorul sanitar)
Rezerva nr. 4 – Servicii de cercetare și dezvoltare
Rezerva nr. 5 – Servicii imobiliare
Rezerva nr. 6 – Servicii pentru întreprinderi
Rezerva nr. 7 – Servicii de comunicații
Rezerva nr. 8 – Servicii de distribuție
Rezerva nr. 9 – Servicii de învățământ
Rezerva nr. 10 – Servicii de mediu
Rezerva nr. 11 – Servicii financiare
Rezerva nr. 12 – Servicii de sănătate și servicii sociale
Rezerva nr. 13 – Servicii de turism și servicii legate de călătorii
Rezerva nr. 14 – Servicii recreative, culturale și sportive
Rezerva nr. 15 – Servicii de transport și servicii auxiliare serviciilor de transport
Rezerva nr. 16 – Activități referitoare la energie
Rezerva nr. 17 – Agricultură, pescuit și industria prelucrătoare
Interzicerea cerințelor de performanță
(a) Tip de stabilire
În ceea ce privește liberalizarea investițiilor – tratamentul național:
UE: Toate societățile constituite în conformitate cu actele cu putere delege și actele administrative ale Uniunii Europene sau ale unui stat membru al Uniunii Europene și având sediul social, administrația centrală sau locul principal de desfășurare a activității în cadrul Uniunii Europene, inclusiv cele stabilite în statele membre ale Uniunii Europene de către investitori japonezi, sunt îndreptățite să li se acorde tratamentul prevăzut la articolul 54 din TFUE. Un astfel de tratament nu se acordă sucursalelor sau agențiilor societăților stabilite în afara Uniunii Europene.
Tratamentul acordat societăților constituite de investitori japonezi în conformitate cu legislația unui stat membru al Uniunii Europene și având sediul social, administrația centrală sau locul principal de desfășurare a activității în cadrul Uniunii Europene nu aduce atingere condițiilor sau obligațiilor, în conformitate cu secțiunea B, care au putut fi impuse unor astfel de societăți în momentul stabilirii acestora în Uniunea Europeană și care continuă să se aplice.
UE: Tratatul privind funcționarea Uniunii Europene.
UE (se aplică și nivelului de guvernare regional): În cazul vânzării sau cesiunii participațiilor în capitalurile proprii sau a activelor unei întreprinderi de stat existente sau ale unei entități guvernamentale existente care furnizează servicii de sănătate, sociale sau de învățământ (CPC 93, 92), orice stat membru poate să interzică sau să impună limitări cu privire la deținerea unor astfel de participații sau active de către antreprenori japonezi sau de către întreprinderile acestora și cu privire la capacitatea deținătorilor unor astfel de participații sau active de a controla orice întreprindere nou creată. Cu privire la o astfel de vânzare sau altă formă de cedare, orice stat membru al Uniunii Europene poate adopta sau menține orice măsură referitoare la cetățenia personalului de conducere sau a membrilor consiliilor de administrație, precum și orice măsură de limitare a numărului de furnizori.
În sensul prezentei rezerve:
(i) orice măsură menținută sau adoptată după intrarea în vigoare a prezentului acord care, la momentul vânzării sau al altei forme de cedare, interzice sau impune limitări în ceea ce privește proprietatea asupra capitalurilor proprii sau activelor sau impune cerințe privind cetățenia sau impune limitări în ceea ce privește numărul de furnizori, descrisă în prezenta rezervă, se consideră a fi o măsură existentă; și
(ii) „întreprindere de stat” înseamnă o întreprindere deținută sau controlată prin participații în capitalurile proprii de către oricare stat membru al Uniunii Europene și include întreprinderile înființate după intrarea în vigoare a prezentului acord exclusiv în scopul vânzării sau al cedării participațiilor în capitalurile proprii deținute într-o întreprindere de stat sau o entitate guvernamentală existentă sau a activelor unei întreprinderi de stat sau ale unei entități guvernamentale existente.
UE: Astfel cum se prevede la elementul „descriere” indicat mai sus.
În ceea ce privește liberalizarea investițiilor – tratamentul național și comerțul transfrontalier cu servicii – accesul pe piață:
În AT: Pentru operarea unei sucursale, corporațiile din afara Spațiului Economic European (SEE) trebuie să numească cel puțin o persoană cu reședința în Austria responsabilă cu reprezentarea acestora. Personalul executiv (directori generali, persoane fizice) responsabil pentru respectarea Legii comerțului din Austria (Gewerbeordnung) trebuie să aibă domiciliul în Austria.
AT: Aktiengesetz, BGBL. Nr. 98/1965, § 254 (2);
GmbH-Gesetz, RGBL. Nr. 58/1906, § 107 (2); și
Gewerbeordnung, BGBL. Nr. 194/1994, § 39 (2a).
În BG: Persoanele juridice străine, cu excepția cazului în care sunt stabilite conform legislației unui stat membru al Uniunii Europene sau al SEE, pot desfășura activități economice și derula activități dacă sunt stabilite în Republica Bulgaria sub forma unei societăți înregistrate în Registrul comerțului. Stabilirea sucursalelor este condiționată de obținerea unei autorizații.
Reprezentanțele întreprinderilor străine trebuie să fie înregistrate la Camera de comerț și industrie din Bulgaria și nu se pot angaja în activități economice, fiind îndreptățite doar să-și promoveze proprietarul și să acționeze în calitate de reprezentanți sau agenți.